### | | | | --- | --- | | | | | --- | | **Byråd** 27. august 2019 Sagsnr. 710-2010-49026 Dok.nr. 710-2019-169072 Sagsbehandler DPTINJ | | 125.                Forslag om borgervenlig hjemmeside på domænet favrskov.dk - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BY |
| Lovgrundlag |  |

###

**SAGENS INDHOLD**

På vegne af Venstre har byrådsmedlem Marianne Christiansen (V) sendt
følgende forslag til Byrådets behandling:

Venstre stiller hermed forslag om, at [adresse]
Kommune investerer i en ny hjemmeside på domænet favrskov.dk, eller at den
eksisterende hjemmeside i det mindste omlægges og gøres mere borger- og
brugervenlig.

Den nuværende hjemmeside frembyder ikke
tilstrækkelig brugervenlighed. Det er vanskeligt for borgerne at finde rundt på
siden, ligesom søgefunktionen ikke er optimal. Hjemmesidens indhold tjener
endvidere ikke et tilstrækkeligt oplysningsformål. En ny hjemmeside eller en
revision af den eksisterende hjemmeside bør derfor indeholde bl.a. følgende
elementer:

·
Der
er behov for egentlige brugerportaler, hvor alle relevante oplysninger om
f.eks. børneområdet og ældreområdet samles, sådan at borgerne kun skal benytte
én indgang for at få det fulde overblik.

·
Tilsvarende
bør de øvrige myndighedsområder gennemgås og opdateres med henblik på at skabe
gennemsigtighed og brugervenlighed. Borgerrådgiverens anbefaling om øget brug
af informationsvideoer bør følges.

·
Søgefunktionen
bør forbedres.

·
Borgerrådgiverens
synlighed på hjemmesiden bør opprioriteres.

·
Generelt
bør selvbetjeningsløsninger opprioriteres, herunder vedrørende borgernes adgang
til egne data på alle myndighedsområder.

·
Der
bør via hjemmesiden etableres en mulighed for sikker kommunikation med byrådets
medlemmer (og eventuelt forvaltningen), sådan at reglerne om persondata altid
overholdes i forbindelse med e-kommunikation.

Der bør sikres borgerinddragelse, f.eks. i form af
fokusgruppeinterviews med borgere og inddragelse af bl.a. Ældrerådet,
Handicaprådet, skole- og forældrebestyrelser og borgerrådgiveren, i forbindelse
med det indledende arbejde med en ny hjemmeside.

Der vil ikke være økonomiske konsekvenser forbundet med
forslaget, som bør kunne realiseres inden for de i forvejen fastsatte rammer.

**INDSTILLING**

Borgmesteren indstiller til Byrådet:

1.    At sagen drøftes.

**BESLUTNING**